Les 13: Genade, Liefde en Gemeenskap
A. Die genade van ons Here Jesus Christus … sy met julle almal
1. Hoe het Paulus sy tweede brief aan die Christene in Korinte begin en geëindig? 2 Korintiërs 1:2; 13:14
2. Hoe is die genade van ons Here Jesus geopenbaar? 2 Korintiërs 8:9
3. Wat beteken dit dat die genade van ons Here Jesus Christus “met julle” is? (Efesiërs 2:8; Romeine 10:13; ens.)
4. Wanneer het jy die genade van ons Here Jesus Christus ontvang? (Op ’n bepaalde tyd, of is dit iets wat ons daagliks ontvang?)
B. Die liefde van God … sy met julle almal
1. 2 Korintiërs 13:14. Daar is baie eienskappe van God wat Paulus kon noem. Waarom fokus hy op die agapé-liefde van God en noem hy Hom “die God van liefde” (2 Korintiërs 13:11)? 1 Johannes 4:8
2. Watter bemoedigende boodskap oor die agapé-liefde van God het Paulus met die Christene in Rome gedeel? Romeine 8:37–39
3. Hoe kan die liefde van God “met ons” wees? Romeine 5:5
4. Watter wonderlike belofte het die apostel Johannes oor die agapé-liefde van God gedeel? 1 Johannes 4:12
C. Die gemeenskap van die Heilige Gees … sy met julle almal
1. 2 Korintiërs 13:14. Waarom het Paulus die woord “gemeenskap” (koinonia) gekies met verwysing na die Heilige Gees? Johannes 14:16–18
2. Hoe word Jesus se belofte in Johannes 14:23 in die lewe van ’n Christen vervul?
3. Wat is die verband tussen die Pinksterdag en die gelowiges se toewyding aan koinonia-gemeenskap? Handelinge 2:42
4. Wanneer het jy meer bewus geword van die gemeenskap van die Heilige Gees?
D. Die verborgenheid van die Godheid
1. In 2 Korintiërs 13:14 word die verborgenheid van die Godheid bevestig: God die Vader, God die Seun, Jesus Christus, en God die Heilige Gees.
2. Watter openbaring aangaande die Godheid het Jesus gegee in Sy opdrag aan Sy dissipels oor die doop? Matteus 28:19
3. Wat openbaar die volgende verse oor Jesus Christus? Matteus 1:21; Lukas 1:35; Johannes 8:58; 14:9–11
4. Wat openbaar die volgende verse oor die Heilige Gees? Handelinge 5:3–4; Efesiërs 4:30; Johannes 14:26; 15:26
5. Wat raak jou die meeste van Paulus se laaste woorde aan die Christene in Korinte? (2 Korintiërs 13:14)

